১০ জন স্ত্রীকে নিয়ে সংসার! ‘পাতিয়ালা পেগ’-এর আবিষ্কর্তা, জানুন না জানা রাজার গল্প

ওয়েব ডেস্ক: ভারত স্বাধীন (India) হওয়ার আগের কথা। তখনকার দিনে রাজ্যগুলির শাসকরা তাঁদের ঐশ্বর্যের জন্য পরিচিত ছিলেন। তাঁদের রাজতন্ত্রের সঙ্গে বিশ্বের অন্যান্য রাজতন্ত্রের কোনও তুলনাই চলে না। ভারতের রাজাদের কাছে ছিল সেরার সেরা কিছু অলংকার ও দামী দামী সব গাড়ি। বিপুল ঐশ্বর্যে ভরা জীবনে ছিল ভোগবিলাসিতা এবং অশ্লীলতা। তেমনই একজন মহারাজা ভূপিন্দর সিং (Maharaja Bhupindar Singh) (১৮৯১-১৯৩৮)।

পাতিয়ালা পেগের আবিষ্কারক মহারাজা ভূপিন্দর সিং। ইতিহাসের পাতার ওল্টালে জানা যায়, ব্যক্তিগত জীবন ছিল আতিশয্য ভরপুর এবং উদ্ভট। রাজা তাঁর যৌন জীবনের জন্য খ্যাতি অর্জন করেন। পূর্বতন রাজ্য পাতিয়ালার মহারাজার হারেম (স্ত্রী এবং মহিলাদের থাকার জন্য বিশেষ অন্দরমহল)-এ রাজার ১০ জন রানি ও ৩৫০ জন উপপত্নী ছিলেন। কথিত আছে, তিনি ৮৮ জন সন্তানের জন্ম দেন। যার মধ্যে ৫২ জন প্রাপ্তবয়স্ক হয়েও বেঁচে ছিলেন।

আরও পড়ুন: বদলাচ্ছে পৃথিবীর কেন্দ্র, বদলাবে দিনের দৈর্ঘ্য?

‘ফ্রিডম অ্যাট মিডনাইট’ বইটিতে লেখা হয়েছে, “যখন রাজা ভূপিন্দর সিং পরিণত বয়সে পৌঁছন, তখন তাঁর হারেমের প্রতি আসক্তি লোপ পায় এবং শিকারের প্রতি আগ্রহ বাড়ে। তিনি ব্যক্তিগতভাবে হারেমের বাসিন্দাদের তত্ত্বাবধানের দায়িত্ব নিয়েছিলেন।”

গরমকালে মহিলা পরিবেশিত হয়ে পুলে স্নান করতেন। বরফ জলে ভাসতে ভাসতে মহিলাদের আপ্যায়ন নিতেন। তাঁর ব্যক্তিগত কক্ষে ছিল বিভিন্ন কামোত্তজক ভাস্কর্য। হালে বোটক্স, ফিলার, ফেসলিফ্টের জামানা। কিন্তু এই ট্রেন্ড অনেকদিন আগেই শুরু করেছিলেন ভূপিন্দর সিং। তাঁর সময়কালে অস্ত্রোপচারের মাধ্যমে সৌন্দর্য বৃদ্ধির নানা খবর দেখতে পাই। তিনি ব্রিটেনের প্লাস্টিক সার্জনদের একটি দল নিয়োগ করেন। যাতে তাঁরা মহারাজার উপপত্নীদের শারীরিক গঠন তাঁর ইচ্ছানুযায়ী পরিবর্তন করতে পারেন। পত্নী ও উপপত্নীদের খুশি করতে নানা রকম কামোদ্দীপক ওষুধও সেবন করতে মহারাজা ভূপিন্দর।

বিভিন্ন পদক সংগ্রহের জন্যও বিখ্যাত ছিলেন মহারাজা। তাঁর কাছে সেই সময় ৪৪টি রোলস রয়েস গাড়ি ছিল। তিনিই প্রথম ভারতীয় যিনি একটি ব্যক্তিগত বিমানের মালিক ছিলেন। পাতিয়ালায় একটি বিমানপথ তৈরি করেছিলেন মহারাজা ভূপিন্দর।